8 класс

1нче микротема: Авылны сагыну.

2нче микротема: Күңел күзе сукыр

Әбиемнең ачуланган чагында: “Күңел күзең күрмәсә, маңгай күзең ботак тишеге”, – дип еш кабатлаганын хәтерлим. Мин бу сүзләрнең мәгънәсенә бик төшенеп бетми идем, әлбәттә. Маңгай күзен күргәнем бар, ә менә “күңел күзе” сер булып кала бирде...

Р.Шәрипованың шушы өзеген укыгач, берничә ел элек дөнья куйган әбиемнең сүзләре тагын искә төште.

Чыннан да, кеше бик кызык зат икән ул: бары тик чит илләргә киткәч кенә туган иленең матурлыгын күрә, аны сагына башлый. Туган җиренең шаулап торган урманнары, бөдрә таллары, саф чишмә сулары, хәтта гади сукмаклары шул кадәр якын була башлый. Әмма балачакта аны аңламыйсың икән. Элегрәк, бер-ничә көнгә кунакка киткәч, "әти-әнием, мин сезне сагындым, кайтасым килә" дисәм, хәзер инде берә кая барсам, "авылыма кайтасым, су буйларын әйләнәсе килә" дим. Күрәмсең, сагыну хисе үсә барган саен тагын да арта, тагын да тирәнәя торгандыр. Әмирхан Еникинең "Әйтелмәгән васыять" әсәрен генә искә төшерик. Акъәбине, авырый башлагач, шәһәргә алып китәләр. Балалары нинди генә уңайлы шартлар тудырмасын, тәрбияләмәсен, жылы мөнәсәбәттә булмасын, әби үзенең Юлкотлысын, андагы һәр йортын, һәр кешесен, кош-кортын, кәҗәсен сагына. Алай гына да түгел, ул монда җанына тынычлык таба алмый, саргая, кибә.
Ерак китәсе түгел, үземнең әбиемнең дә, кышкылыкка шәһәргә киткәч, үзенең авылын бик тә сагына, зарыгып язларны көтә иде. Йортының капкаларын алып кергәч, йөз-битләре йолдыз яктысыдай балкый иде.
 Нәтиҗә ясап, шуны әйтәсем килә: туган җир, туган як, туып үскән газиз авыл – кеше күңелендә иң җылы хисләрнең берсе. Ул бишек жыры белән янадыр һәм гомер буена үсә, көчәя, байый, тирәнәядер. Күңел күзе генә ,әлбәттә, шушы җылы хисләрне күрергә, тоерга сәләтле булып кала...